62019TO0561_INF
Rješenje Općeg suda (četvrto vijeće) od 11. lipnja 2020. – Lipidos Santiga protiv Komisije
(predmet T-561/19)
„Tužba za poništenje – Energija – Direktiva (EU) 2018/2001 o promicanju uporabe energije iz obnovljivih izvora – Ograničenje uporabe biogoriva od kultura za proizvodnju hrane i hrane za životinje – Delegirana uredba (EU) 2019/807 – Definicija sirovina s visokim rizikom od neizravnih promjena uporabe zemljišta – Palmino ulje – Aktivna procesna legitimacija – Nepostojanje izravnog utjecaja – Nedopuštenost”
1.
Tužba za poništenje – Fizičke ili pravne osobe – Regulatorni akti – Akti koji ne podrazumijevaju provedbene mjere i izravno se odnose na tužitelja – Pojam izravnog utjecaja – Kriteriji – Akt koji izravno utječe na pravni položaj tužitelja – Delegirana uredba Komisije koja definira sirovine s visokim rizikom od neizravnih promjena uporabe zemljišta – Društvo tužitelj koje ne opravdava izravan utjecaj na svoj pravni položaj – Nedopuštenost
(čl. 263. st. 4. UFEU-a; Direktiva 2018/2001 Europskog parlamenta i Vijeća, čl. 26. st. 2.; Delegirana uredba Komisije 2019/807)
(t. 21.-23., 28.-43., 48. i t. 1. izreke)
2.
Tužba za poništenje – Fizičke ili pravne osobe – Regulatorni akti – Akti koji ne podrazumijevaju provedbene mjere i izravno se odnose na tužitelja – Pojam izravnog utjecaja – Kriteriji – Akt koji može imati utjecaj na materijalnu situaciju tužitelja – Neodlučujući kriterij
(čl. 263. st. 4. UFEU-a)
(t. 44.-46.)
Predmet
Zahtjev na temelju članka 263. UFEU-a za djelomično poništenje Delegirane uredbe Komisije (EU) 2019/807 od 13. ožujka 2019. koja nadopunjava Direktivu (EU) 2018/2001 Europskog parlamenta i Vijeća što se tiče, s jedne strane, određivanja sirovina s visokim rizikom od neizravnih promjena uporabe zemljišta za koje je uočeno znatno širenje proizvodnog područja na zemljište s velikim zalihama ugljika i, s druge strane, certificiranja biogoriva, tekućih biogoriva i goriva iz biomase s niskim rizikom od neizravnih promjena uporabe zemljišta (SL 2019., L 133, str. 1.).
Izreka
1.
Tužba se odbacuje kao nedopuštena.
2.
Društvu Lípidos Santiga, SA nalaže se snošenje troškova.